CELEX: 32020D1548
Language: lv
Date: 2020-10-13 00:00:00
Title: Politikas un drošības komitejas Lēmums (KĀDP) 2020/1548 (2020. gada 13. oktobris) par Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja iecelšanu amatā (EU BAM Rafah/2/2020)

26.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 354/5
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/1548
         (2020. gada 13. oktobris)
         par Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja iecelšanu amatā (EU BAM Rafah/2/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Ievērojot Vienotās rīcības 2005/889/KĀDP 10. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgos lēmumus nolūkā nodrošināt Eiropas Savienības Robežu palīdzības misijas Rafas šķērsošanas punktā (EU BAM Rafah) politisko kontroli un stratēģisko vadību, tostarp pieņemt lēmumu par misijas vadītāja iecelšanu amatā.
                  
               
                     (2)
                  
                  
                     Politikas un drošības komiteja 2017. gada 8. decembrī pieņēma Lēmumu (KĀDP) 2017/2430 (2), ar ko par EU BAM Rafah misijas vadītāju no 2017. gada 4. decembra līdz 2018. gada 30. jūnijam iecēla Günther FREISLEBEN kungu.
                  
               
                     (3)
                  
                  
                     
                        Günther FREISLEBEN kunga EU BAM Rafah misijas vadītāja pilnvaras ir tikušas regulāri pagarinātas un pēdējo reizi – ar Politikas un drošības komitejas Lēmumu(KĀDP) 2020/1011 (3) līdz 2020. gada 30. oktobrim.
                  
               
                     (4)
                  
                  
                     Padome 2020. gada 30. jūnijā pieņēma Lēmumu (KĀDP) 2020/955 (4), grozot Padomes Vienoto rīcību 2005/889/KĀDP un pagarinot EU BAM Rafah pilnvaru termiņu līdz 2021. gada 30. jūnijam.
                  
               
                     (5)
                  
                  
                     2020. gada 8. oktobrī Savienības Augstais pārstāvis ārlietās un drošības politikas jautājumos ieteica iecelt Mihai-Florin BULGARIU kungu par EU BAM Rafah misijas vadītāju,
                  
               IR PIEŅĒMUSI ŠO LĒMUMU.
         
            1. pants
            Ar šo Mihai-Florin BULGARIU kungs tiek iecelts par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāju no 2020. gada 1. novembra līdz 2021. gada 30. jūnijam.
         
         
            2. pants
            Šis lēmums stājas spēkā tā pieņemšanas dienā.
            To piemēro no 2020. gada 1. novembra.
         
         
            Briselē, 2020. gada 13. oktobrī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 327, 14.12.2005., 28. lpp.
         
         
            (2)  Politikas un drošības komitejas Lēmums (KĀDP) 2017/2430 (2017. gada 8. decembris) par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja iecelšanu amatā (EU BAM Rafah/2/2017) (OV L 344, 23.12.2017., 9. lpp.).
         
            (3)  Politikas un drošības komitejas Lēmums (KĀDP) 2020/1011 (2020. gada 2. jūlijs), ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja pilnvaru termiņu (EU BAM Rafah/1/2020) (OV L 224, 13.7.2020., 9. lpp.).
         
            (4)  Padomes Lēmums (KĀDP) 2020/955 (2020. gada 30. jūnijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (OV L 212, 3.7.2020., 18. lpp.).